Herritar Batasuna

Herritarren Batasuna 2017an sortutako alderdi politiko sozialista iraultzaile eta abertzalea da.

Historia 
2010ean Ezker Abertzalea eta Eusko Alkartasuna tartean Lortu Arte deitu zioten akordio publiko bat sinatu zuten Euskalduna Jauregian. Honen ondorioz Bildu, beranduago Amaiur eta azkenean Euskal Herria Bildu sortu ziren. Gaur egun azken alderdi honen aliantzaren barruan Eusko Alkartasuna, Sortu, Aralar eta Alternatiba alderdiak daude.

Hala eta guztiz, Sortu alderdiaren ibilbidearekin ados ez zeuden batzuk eta ETAko preso ohi batzuk ez zuten alderdi honen ibilbide berria ontzat hartu. Beraien iritzian, alderdi honen kideak "erlaxatu" ziren eta "ezker abertzalearen ispirituari" bizkarra eman zioten. Honen ondorioz antolatutako talde batzuk eta gizabanako batzuk alderdi berri bat sortu eta ENAMa berrantolatzea erabaki zuten baina borroka armatua bertan behera utzita. 2017an, sorrerako urtean Iruñean, 1978an Herri Batasunak zuen espiritu «abertzale eta sozialista iraultzailea» berreskuratu asmo zutela adierazi zuten «independentzia, sozialismoa, berreuskalduntzea eta Euskal Herriaren batasuna» lortzeko. Ezker abertzalearen aldarrikapen historikoak bere eginik, «mobilizazio, desobedientzia, intsumisio eta erresistentzia aktiboa» erabiliko lituzkete beren jardunean «inbaditzailearen» aurka borroka egiteko. Amnistiaren alde ere egin zuten, berau «preso, iheslari eta deportatu guztien baldintza gabeko etxeratzea» bezala ulertuz..

Sortzaileak 
Alderdi honen sortzaileak honako hauek izan ziren Iraultzaileen Bilguneak (IBIL), Askatasunaren Bidean eta Eusko Ekintza (EEK). 2018an, barne antolakuntzarekin desadostasunak zirela eta Eusko Ekintzak bertan behera utzi zuen Herritar Batasuna.

Hauteskundeetan abstentziorako deia 
2019ko Espainiako hauteskunde orokorrentzat abstentzio "aktiboa" eskatu zuen
Abstentzioa eskatu zuen baita ere Hego Euskal Herrian egin ziren 2019ko udal eta foru hauteskundeetan eta baita ere urte horretako 2019ko Europako Parlamenturako hauteskundeetan.

Nortzuk gara

Erreferentziak

Ikus, gainera 
 Batasuna
 Ezker abertzalea

Kanpo estekak 

Ezker abertzalea
Euskal Herriko alderdi politikoak